শনিবার রাতে গার্ডেনরিচ জলপ্রকল্পের ফেজ ওয়ানের একটি পাম্পে বিস্ফোরণের জেরে যাদবপুর, টালিগঞ্জ, বেহালার বিস্তীর্ণ অঞ্চলে জল সরবরাহে বিঘ্ন ঘটে। সেই রাত থেকে যুদ্ধকালীন পরিস্থিতিতে কাজও শুরু হয়। কুড়িটি পাম্প চালিয়ে জমা জল বের করার পর কাজ শুরু হয়। সোমবার কলকাতা পুরসভার তরফে জল সরবরাহ স্বাভাবিক হওয়ার কথা জানানো হলেও, একাধিক জায়গা থেকে অভিযোগ, জলের চাপ খুব কম। মূলত ১১৫ থেকে ১২০ নম্বর ওয়ার্ডে জল সংকট রয়েছে। পরিস্থিতি নিয়ন্ত্রণে আনতে এলাকাগুলিতে জলের গাড়িও পাঠানো হয়। তবে বেশ অসুবিধায় রয়েছেন মহেশতলা, বজবজ এবং পূজালি এলাকার বাসিন্দারা।